Ψήφισμα της 1/10/2012 του Δημοτικού Συμβουλίου του Δήμου Θεσσαλονίκης συμπαράστασης στον αγώνα των εργαζομένων του Ταχυδρομικού Ταμιευτηρίου κατά της εκποίησής του
Το Δημοτικό Συμβούλιο του Δήμου Θεσσαλονίκης
Αποφάσισε ομόφωνα
Το Δημοτικό Συμβούλιο Θεσσαλονίκης συμπαρίσταται στον δίκαιο αγώνα των εργαζομένων του Ταχυδρομικού Ταμιευτηρίου, η παραχώρηση του οποίου αποτελεί, κατά την άποψή μας, άσκοπη και αδικαιολόγητη απαλλοτρίωση του δημόσιου πλούτου. 

Το Ταχυδρομικό Ταμιευτήριο είναι βαθιά ριζωμένο στη συνείδηση των Ελλήνων πολιτών και έχει συμβάλλει τα μέγιστα στην ανάπτυξη της ελληνικής οικονομίας. 

Διερμηνεύοντας την άποψη της συντριπτικής πλειοψηφίας των συμπολιτών μας εκφράζουμε την αντίθεση μας στην εκποίησή του και στηρίζουμε τα αιτήματα και δικαιώματα των εργαζομένων στην κατεύθυνση και τη διασφάλιση των θέσεων εργασίας και των εργασιακών σχέσεων που τις διέπουν.

Εφόσον στηριχθεί ανάλογα με τις υπόλοιπες ελληνικές τράπεζες θα συνεχίσει την αδιάλειπτη συμβολή του στην ανάπτυξη της χώρας σε μια από τις πιο κρίσιμες περιόδους της ελληνικής οικονομίας. 

